CELEX: 62009TN0424
Language: sk
Date: 2009-10-14 00:00:00
Title: Vec T-424/09: Žaloba podaná 14. októbra 2009 — Goodyear Dunlop Tyres UK/ÚHVT — Sportfive (QUALIFIER)

19.12.2009   
            
            
               SK
            
            
               Úradný vestník Európskej únie
            
            
               C 312/38
            
         Žaloba podaná 14. októbra 2009 — Goodyear Dunlop Tyres UK/ÚHVT — Sportfive (QUALIFIER)
   (Vec T-424/09)
   2009/C 312/63
   Jazyk žaloby: nemčina
   
      Účastníci konania
   
   
      Žalobkyňa: Goodyear Dunlop Tyres UK (Birmingham, Spojené kráľovstvo) (v zastúpení: M. Graf, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Sportfive GmbH & Co. KG (Kolín, Nemecko)
   
      Návrhy žalobcu
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 11. augusta 2009 vo veci R 1291/2008-4,
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „QUALIFIER“ pre tovary zaradené do triedy 12 (prihláška č. 4 877 262).
   
      Majiteľ ochrannej známky alebo označenia, ktoré je základom námietky: Sportfive GmbH & Co. KG.
   
      Ochranná známka alebo označenie, ktoré je základom námietky: slovná ochranná známka Spoločenstva č. 4 017 836 a nemecká slovná ochranná známka č. 30 415 017.1 „Qualifiers 2006“, nemecká slovná a obrazová ochranná známka č. 30 414 610.2 „2006 QUALIFIERS“, nemecká slovná ochranná známka č. 30 565 616.3 „2008 QUALIFIERS“, všetky prihlásené okrem iného pre tovary zaradené do triedy 12.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: Porušenie článku 8 ods. 1 písm. b) nariadenia č. 207/2009 (1), keďže medzi dotknutými ochrannými známkami neexistuje pravdepodobnosť zámeny.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).